**TIPURI DE CHELTUIELI** **ELIGIBILE ȘI NEELIGIBILE**

Eligibilitatea costurilor: costuri care pot fi luate în considerare pentru finanţarea nerambursabilă.

Numai costurile eligibile pot fi luate în considerare pentru finanţare nerambursabilă. Acestea sunt detaliate mai jos. Ca urmare, bugetul constituie atât o estimare a costului cât şi un plafon al „costurilor eligibile”. Trebuie avut în vedere că aceste costuri eligibile trebuie să se bazeze pe costuri reale, şi nu pot lua forma unor sume forfetare ( exceptând costurile cu deplasările, costurile cu diurnele şi costurile indirecte.).

**1.CATEGORII DE CHELTUIELI ELIGIBILE**

Pentru a fi eligibile costurile trebuie să fie:

– necesare pentru realizarea proiectului, să fie prevăzute în bugetul proiectului şi să fie în conformitate cu principiile unui management financiar sănătos, în special utilizarea eficientă a banilor şi un raport optim cost/eficacitate;

– efectuate în perioada de implementare a proiectului de beneficiari;

– să fie identificabile şi verificabile şi să fie dovedite prin documente originale.

Corespunzător acestor condiţii şi acolo unde sunt relevante pentru procedurile de acordare a finanţării, costurile eligibile pot include:

**-**Costuri deînchiriere: echipamente, mijloace de transport, săli de activităţi (seminarii,cursuri,expoziţii etc.);

-Costuri de resurse umane, fond de premiere,onorarii pentru angajaţii beneficiarului în scopul realizării proiectului,alţii decât cei permanenţi, în baza convenţiilor civile(ex.artişti,regizori,etc.);

- Costuri de transport: persoane echipamente şi materiale (bilete CFR, costuri închiriere autocar, bonuri benzină etc.) ;

- Costuri din cheltuieli ocazionate de participarea la acţiuni, manifestaţii ce au ca scop promovarea oraşului;

- Costuri pentri cazare şi masa: cazarea şi masa aferentă persoanelor implicate în derularea proiectului;

-Costuri pentru consumabile: hârtie,toner,cartuş imprimantă,markere,alte furnituri de birou etc.;

- Costuri de achizitii pentru bunuri: premii, diplome, cupe, diferite stimulente etc. ;

- Costuri de achiziţii pentru servicii: orice activitate prestată de o persoană juridică sau fizică,care nu se încadrează la categoriile onorarii.Exemple traduceri,tehnoredactare,developări filme foto,montaje filme,etc.;

- Costuri pentru publicitate/acţiuni promoţionale ale proiectului/programului (costuri legate de diseminarea informaţiilor despre proiect/realizarea unei pagini web, broşuri, pliante, fluturaşi, afişe, imprimare obiecte etc.) ;

- Costuri privind infrastructura (art.7 din Regulament);

- Costuri administrative: utilităţi;

-Costuri de achiziţii şi întreţinere echipamente.

**2.CATEGORII DE CHELTUIELI NEELIGIBILE:**

-Chirie sediu;

-Cheltuieli de personal (cu exceptia asociatiilor sportive);

-Achiziţii de terenuri, clădiri, jucători;

-Băuturi alcoolice şi tutun, room service şi minibar;

-Reparaţii,întreţinerea echipamentelor închiriate;

-Cheltuieli provenite din încheierea de contracte între societăți comerciale care au același administrator;

-Alte costuri care contravin legislației în vigoare privind finanțările din fondurile publice și care nu au relevanță în atingerea obiectivelor proiectului;

-Cheltuieli ocazionate de activități generatoare de profit;

-Datorii şi provizioane pentru pierderi sau datorii;

-Dobânzi datorate;

-Articole deja finanţate printr-o altă finanţare;

-Credite la terţe părţi;

-Consultanţă pentru întocmirea proiectului;

-Asigurări;

-Pierderi din schimb valutar.

**Orice contribuţie în natură raportată de către Beneficiar sau de partenerii acestuia nu reprezintă o cheltuială eligibilă.**